  Анжелика Тихонова корреспондент Туннэ, 16-тӥ тулыспалэ, Пичи Пургае «Герд лыдӟонъёсы» Удмуртиысь 400 пала адями люкаськиз — удмурт азьветлӥсьёс, тодосчиос, дышетӥсьёс, пиналъёс. Со сярысь ивортэ «Удмуртия» агентстволэн корреспондентэз. Пумитан кылъёс веразы «Удмурт Кенеш» огазеяськонлэн тӧроез Татьяна Ишматова, Удмуртиысь йӧскалык политикая министрлэн нырысетӥ воштӥсез Павел Орлов, Пичи Пурга ёрослэн тӧроез Светлана Колодкина. Та ужрадын гинэ вераськеммы медам кыльы, котькудмы ас интыямы, ас удысмыя мед быгатом лэсьтыны троссэ, но умойзэ удмурт калык понна. Мед чузъяськоз анай кылмы, удмурт кылмы быдэс элькун тыр. Мед со чузъяськоз Россиын, мед котькытын тодозы сыче чебер, визьмо, быгатӥсь удмурт калыкмы шуыса «Удмурт Кенеш» огазеяськонлэн тӧроез Татьяна ИшматоваОгазеяськонлэн тӧроез Герд лыдӟонъёсын гуртэ потэмзылы шумпотэмзэ вераз но вуоно арын ужрадэз Кузебай Гердлэн вордӥськем палъёсаз — Вавож ёросын ортчытыны чаклало шуыса шараяз. «Сӥземе потэ Кузебай Гердлэн бадӟым кылёсбурысьтыз выльзэ шедьтыны, удмурт лулчеберетэз азинтонын, вӧлмытонын кыӵе ке выль сюресъёс шедьтыны, со туннэ туж кулэ. Кузебай Гердлэн «Мон — удмурт, мон шудо» кылбурез котьку мед чузъяськоз», — сӥзиз удмурт азьветлӥсьёслы но нылпиослы Павел Орлов. Конференци пленарной кенешонэн азьланьтӥське. Докладъёссэс лыдӟо: Людмила Шумилова - Пичи Пургаысь ёрос библиотекалэн, удмурт лулчеберетъя «Дэмен» огазеяськонлэн Пичи Пурга ёросысь ёзэтэзлэн кивалтӥсез: «Воршуд шур кузя: маин кужмо удмуртъёс»  Александр Шкляев - кылосбур тодосъя кандидат, Удмурт кун университетысь журналистикая кафедраысь доцент: «Герд но со вакытысь лэчыт ужпумъёс: кылбурчилэн публицистикаез»  Алексей Арзамазов - кылосбур тодосъя доктор, Историяя, кылъя но литературая удмурт институтысь кылосбур эскеронъёсъя ёзэтысь тодосъя ужась: «Гурт — Кар, Кузебай Гердлэн поэзияз удмурт асшӧдонлыкез»  Александр Егоров - кылосбур тодосъя кандидат, Историяя, кылъя но литературая удмурт институтлэн кивалтӥсезлэсь ужзэ огдырлы быдэсъясь: «Кылъя политика глобализация вакытэ»  Игорь Поздеев - истори тодосъя кандидат, Историяя, кылъя но литературая удмурт институтысь междисциплинарной, но прикладной эскеронъёсъя ёзэтысь тодосъя валтӥсь ужась: «Удмуртский язык как ресурс адаптации человека»  Тодэ вайытом, та нуналэ ик пусъемын луозы Кузебай Герд нимо йӧскалык премилэн лауреатъёсыз: Татьяна но Василий Москвинъёс, Вячеслав Кудрявцев но Арво Валтон. Тегъёс: Мерлык Удмуртия УдмуртКенеш ПичиПурга КузебайГерд ТатьянаИшматова Гердлыӟдонъёс  